**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

Rīgā Nr. 2020.gada \_\_\_.\_\_\_\_\_\_\_\_

.§

# Informatīvais ziņojums “Par jaunas ārstniecības personu darba samaksas kārtības izstrādāšanu”

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(...)

1. Pieņemt zināšanai iesniegto informatīvo ziņojumu.
2. Atbalstīt informatīvajā ziņojumā ietverto jauno ārstniecības personu darba samaksas kārtību, kas izstrādāta, nosakot ārstniecības personu pilna laika slodzes ekvivalentu un sasniedzamo mērķa algu katrai ārstniecības personu grupai: pēc grupu punktiem izvērtētā mērķa alga (ietverot attiecīgā gada atalgojuma indeksāciju), katrai ārstniecības personu grupai tiek sasniegta pakāpeniski piecu gadu laikā laika periodā no 2021. gada līdz 2025. gadam (mērķa algas sasniegšanas 1.1.1.variants).
3. Veselības ministrijai izstrādāt informatīvajā ziņojumā ietvertās jaunās ārstniecības personu darba samaksas kārtības ieviešanai nepieciešamos normatīvos aktus atbilstoši ikgadēji piešķirtajiem valsts budžeta līdzekļiem, tai skaitā sadarbībā ar Valsts kanceleju izstrādāt priekšlikumus grozījumiem normatīvajos aktos, lai nodrošinātu, ka visas ārstniecības iestādes, kuras sniedz valsts budžeta apmaksātus veselības aprūpes pakalpojumus, informāciju par ārstniecības personu atlīdzību sniedz vienotā atlīdzības sistēmā. Veselības ministram atbilstoši norādītajiem risinājuma ieviešanas termiņiem, iesniegt tos noteiktā kārtībā izskatīšanai Ministru kabinetā.
4. Uzdot Veselības ministrijai (Nacionālajam veselības dienestam) līgumos par valsts apmaksāto veselības pakalpojumu sniegšanu ar visām stacionārajām ārstniecības iestādēm iekļaut nosacījumu, ka tām no 2021.gada 1.aprīļa pakāpeniski jāuzsāk pārskatīt ārstu un medicīnas māsu amata pienākumi atbilstoši informatīvajā ziņojumā definētajam ārstu un māsu pilna laika ekvivalenta sastāvdaļām (ārstu pilna laika ekvivalenta – informatīvā ziņojuma 4.12.tabula, māsu pilna laika ekvivalenta – informatīvā ziņojuma 4.13.tabula).
5. Veselības ministrijai informatīvajā ziņojumā paredzēto pasākumu īstenošanu 2021.gadā nodrošināt piešķirto valsts budžeta līdzekļu ietvaros. Jautājumu par papildu valsts budžeta līdzekļu piešķiršanu informatīvajā ziņojumā paredzētās mērķa algas sasniegšanai katrai ārstniecības personu grupai 2022.gadam un turpmāk ik gadu izskatīt Ministru kabinetā gadskārtējā valsts budžeta likumprojekta un vidēja termiņa budžeta ietvara likumprojekta sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.

Ministru prezidents A. K. Kariņš

Valsts kancelejas direktors J. Citskovskis

Iesniedzējs:

Veselības ministrs D.Pavļuts